Dopingjegere ble nektet tilgang til Tour de France-favoritt
30-åringen sykler for Team Sky hvor Kurt Asle Arvesen er sportsdirektør. Froome skal ha vært på ferie i Italia med kona Michelle da dopingtesten skulle ha funnet sted. Personalet på hotellet der de to bodde skal ha nektet å slippe antidopingmyndighetene inn. – Den første morgenen vi var der, dukket myndighetene opp klokken sju på morgenen. Hotellet nektet dem tilgang til rommet vårt. De nektet også å gi dem muligheten til å ringe oss, sier Froome. Da stjernesyklisten og kona kom til frokost skal de ha blitt gjort oppmerksom på at antidopingmyndighetenes besøk.– Det var en veldig frustrerende episode for meg. Jeg anket og forsøkte å forklare omstendighetene for dopingjegerne, men i bunn og grunn må jeg ta på meg ansvaret, sier Froome og legger til: – Jeg burde ha gjort hotellet oppmerksom på at de kunne dukke opp. Jeg har lært leksa mi. I følge flere britiske medier snakket Froome under en pressekonferanse i Monaco onsdag. Det har vært nytt søkelys på doping i sykkelsporten de siste dagene. For to dager siden kom en dansk dopingrapport hvor tidligere doptatte Bjarne Riis ble avslørt for nye løgner. Sykkelekspert Johan Kaggestad mener det er opplagt at det var systematisk doping i CSC-laget hvor Bjarne Riis var sjef. Arvesen syklet på dette laget i flere år, men sier han aldri så eller hørte noe om doping. Idrettsutøvere er forpliktet til å opplyse antidopingmyndighetene om hvor de til enhver tid oppholder seg. Tre missede dopingtester resulterer i utestengelse i 12 måneder.Froomes innrømmelse kommer samtidig med at en annen av Storbritannias største idrettsstjerner, friidrettsikonet Mo Farah, må svare på en rekke dopingrelaterte spørsmål. OL-mesteren på 5.000 og 10000 meter skal ha misset to dopingtester i forkant av sommerlekene på hjemmebane i London i 2012. Nylig publiserte i tillegg BBC en dokumentar der Frarahs trener Alberto Salazar knyttes til dopingbruk. (©NTB)
Tour de France-favoritt Chris Froome (30) bekrefter at han uteble fra en dopingtest tidligere i år.